**Obavijest o provođenju sveučilišnog kolegija**

**„Vršnjačka potpora studentima s invaliditetom“**

**u ljetnom semestru ak. god. 2020./2021.**

Kolegij „Vršnjačka potpora studentima s invaliditetom“ dostupan je za upis svim studentima koji su upisani na bilo koju sastavnicu (fakultet/akademiju) Sveučilišta u Zagrebu na preddiplomskoj, diplomskoj ili poslijediplomskoj razini studija.

Nositelj je Sveučilište u Zagrebu, a izvoditelj Edukacijsko-rehabilitacijski fakultet Sveučilišta u Zagrebu, no kolegij studenti upisuju na matičnom fakultetu/akademiji. Kolegij se održava u dva dijela: prvi dio se odnosi na pripremnu radionicu, a drugi na pružanje vršnjačke potpore, redovite grupne konzultacije (praćenje) i evaluaciju.

Traje **jedan semestar** te nosi **5 ECTS** bodova.

**Uvjet za upis** je poznavanje studenta s invaliditetom, studenta s oštećenjem vida, sluha ili motoričkim poremećajem kojem je potrebna vršnjačka potpora te koji pristaje da mu student koji upisuje kolegij pruža potporu („par“). Također, potrebno je da par bude s istog studijskog programa i iste studijske godine.

Ovisno o epidemiološkoj situaciji i načinu na koji će se organizirati nastava na svakoj pojedinoj sastavnici, nakon iskaza interesa sa svakim pojedinim studentom tj. parom studenata će se razmotriti primjerene mogućnosti sudjelovanja u kolegiju.

Zainteresirani studenti se trebaju javiti **koordinatoru za studente s invaliditetom** na sastavnici ili **Uredu za studente s invaliditetom** **Sveučilišta u Zagrebu**:

**Studentsko naselje „Stjepan Radić“, Jarunska 2, Zagreb**

**(prizemlje 12. paviljona)**

**e-mail: uredssi@unizg.hr**

**tel.: 01/ 4564 405, mob. 099 4593 578**

[**http://www.unizg.hr/studiji-i-studiranje/podrska-studentima/podrska-studentima-s-invaliditetom/**](http://www.unizg.hr/studiji-i-studiranje/podrska-studentima/podrska-studentima-s-invaliditetom/)